Новата наредба за бежанците е "добре забравено старо", смята експертът Анна Андреева - Телевизия Европа
Новата наредба за бежанците е „добре...
Новата наредба за бежанците е „добре забравено старо“, смята експертът Анна Андреева
Новата наредба на служебния кабинет за интеграция на бежанците няма съществени разлики от старата. Това мнение изрази в студиото на „Европа сутрин“ експертът по бежанските въпроси Анна Андреева. Според нея измененията, за които настояват българските евродепутати от ГЕРБ/ЕНП Емил Радев и Мария Габриел относно връщането на мигрантите, които веднъж са напуснали страната ни, са напълно справедливи. Проектът за новата наредба за интеграция на бежанците, публикувана за обществено обсъждане от служебния кабинет в петък, е „добре забравено старо“. Това заяви в „Европа сутрин“ експертът по бежанските въпроси Анна Андреева. Хората, които търсиха промените в документа не са се запознали в детайли с него, смята още Андреева.
Анна Андреева – експерт по бежанските въпроси: „Всичко ново е добре забравеното старо. Няма голяма разлика между проекта за интеграционно споразумение, който разглеждаме в момента и стария проект. Дейностите са едни и същи. Дори в настоящия проект малко по-малко се говори за обучение по български език, а всъщност интеграцията започва с българския език. Аз съм убедена, че тази наредба не е прочетена от хората, които искаха промяната й. Аз през цялото време следих дебатите около тази наредба и всъщност никой не беше чел наредбата, когато казваше, че общините са принудени да приемат хора, те ще плащат, те ще дават жилища. Просто тук става въпрос за недостатъчна експертиза“.
Анна Андреева подкрепи исканията на българските евродепутати Емил Радев и Мария Габриел за промяна в Дъблинския регламент по отношение на предоставянето на убежище на бежанците. Припомняме ви, че преди дни евродепутатите от ГЕРБ/ЕНП внесоха предложение в Европейския парламент, с което да отпадне тежестта върху България да приема и обработва молбите на хилядите мигранти, навлизащи нередовно през границата ни с Турция. С промените ще бъде премахната и възможността за връщане на бежанци обратно в България, каквато е сегашната разпоредба на Брюксел.
Анна Андреева – експерт по бежанските въпроси: „Това е абсолютно справедливо, което иска България, защото ние, Гърция, Италия – страните, които сме на първа линия, които сме външната граница на ЕС, ние сме най-потърпевши и реално всеки един, който търси закрила в Европа, е минал през една от тези три страни и нима е нормално всички да бъдат връщани обратно в нашите страни?